ئەحمەد حامید/ پیتاک بۆ نەخۆشخانەى هیوا (سەرەتان)\nپێشەکى ئەمەوێ واتاى (شێرپەنجە) کە لە بریتى ـ سەرەتان ـ بەکاردەهێنرێ ڕاست بکەمەوە بە هەڵەى دابنێم. چونکە لە کوردەوارى دا ئەم نەخۆشیە کوشندەیە پێى وتراوە ـ تیراوێ ـ کە لە ئەسڵدا تیر هاوێژە. چونکە برینەکە لەهەر کوێیەکى بەدەنى مرۆڤ دا سەرى هەڵدابێ بەهەر چوار دەورى خۆى دا تەنیوەتەوە ـ تیرى هاویشتوە و چارەسەرى نەبوە.\nسەبارەت بە مەبەستى سەرەکى ئەم نوسینە واتە پیتاک بۆ ئەو نەخۆشخانەیە کە توشى ـ تیراوێ ـ هاتون ئەڵێم: ـ هەرچەندە بەشدارىکردنى هاووڵاتیان لەهەر کارێکى کۆمەڵایەتى مرۆڤانەدا دیاردەیەکى باشە. بەڵام لەلایەکەوە ئەو دەرزی و دەرمانانەى بۆ ئەم نەخۆشیە بەکاردێت زۆر گرانە بەهایە هەرگیز بەو پیتاکە, بەو سواڵ کردنە دابین ناکرێ. لەلایەکى ترەوە کەس نازانێ سەروبەرى ئەو پیتاکە کامەیەو چەندە و سەرچاوەکانى کامەیە و چۆن بەکارئەهێنرێ و کێ لێى بەرپرسە ؟ بۆچى مانگانە کۆى ئەو پیتاکە لە تەلەفزێونەکانەوە ڕانەگەیەنرێ چەندە و چۆن خەرج ئەکرێ...؟!!\nلەلایەکى تریشەوە هەروەک لایەنە دەسەڵاتدارەکان لەکاتى پێویست دا پەردە لەسەر دەسکەوت و داهات و پاشەکەوتى یەکترى هەڵئەماڵن. دەرئەکەوێ کە هي هەریەکەیان بە ملیارەها دۆلار حساب ئەکرێ و ئەبرێتە دەرەوەى وڵات!! پرسیارەکە لەوەدایە ئەى ئەم کاربەدەستانە کە شەڕیانە لەسەر دەسەڵات و داهات و دەسکەوت. بۆچى ئاوڕێک لەو نەخۆش و نەخۆشخانەیە نادەنەوە؟ .. لەلایەکى تریشەوە ئەمانە کە خۆیان دەسەڵات بە دەستن و داهاتى ئەم هەرێمە لە ژێر دەستیان دایە بۆچى بڕە پارەیەکى ئەوتۆ بۆ ئەو نەخۆشخانەیە لە بودجەى حکومەت دا دابین ناکەن؟!!\nبەمەرجێک ئەم نەخۆشیە (تیراوێ) ساڵ بە ساڵ لە زیاد بوون دایە.\nئەمە لە کاتیکدا وەکو باس ئەکرێ بازرگانى دەرمان کە داهاتێکى بێ سنورى هەیە لە ژێر دەستى چەند کەڵە بەرپرسێکى حزبە حوکم بەدەستەکانى هەرێم دایە و ئەمڕۆ لە هەمو بابەتێکى تر بازارى گەرمترە!!\nبەهەر حاڵ لە کاتێکدا بۆ ئەم جۆرە ئەرکە کۆمەڵایەتیە پەنا بۆ سواڵ کردن ئەبرێ کە حکومەتەکە نابوت بوبێ و حزبە کاربەدەستەکان کەوتبنە سواڵ کردن, بەڵام ئەوان هەمویان ملیاردێرن!!\nسەیرو سەمەرە لەوە دایە کە تەلەفزیونى (ئێن ئاڕ تی NRT) ئەم مەسەلەیەى بۆ مەبەستى تایبەتى وروژاندوە و یەک لەسەر یەک بڵاوى ئەکاتەوە:\n١ـ بو تیروتوانج گرتن لە هەردو حزبە دەسەڵاتدارەکە و شکاندنیان لەبەر چاوى جەماوەر.\n٢ـ بۆ پڕوپاگەندە و ڕاکێشانى کۆمەڵانى خەڵک بەلاى خۆيدا ـ گوایە ئەم لەسەریان هەڵئەداتێ و داکۆکیان لێ ئەکات بەڵام مەبەستى سەرەکى خاوەنى NRT)) هەڵخەڵەتاندنى خەڵکى ساویلکەیە کە دەنگى بۆ بدەن.


لۆتێ ڕاینەر کێیە؟ » DidiMn\nسەرەتا / سینەما/هەواڵ / لۆتێ ڕاینەر کێیە؟\nداهێنەرى ئەنيمەيشنە ناودارەكانى جيهان كۆچى دوايى كرد\nلۆتێ ڕاینەر کێیە؟\nراینەر، پێشەنگی ئەنیمەیشنی نەخشەی جەستەیە و گووگڵ لە ١١٧ ساڵەی یادی لەدایکبوونیدا، یادی دەکاتەوە.\nلۆتێ ڕاینەر یەکێکە لە ژنە دەرهێنەرەکانی جیهانی ئەنیمەیشن، کە بە پێشەنگی ستایلێکی دیاریکراوی ئەنیمەیشن دادەنرێت لە جیهاندا، ئەویش بە کۆکردنەوەی کۆمەڵێک وێنەی زۆر و ڕێکخستنیان، تا بتوانێت لەو ڕێگایەوە چیرۆکێک بگێڕێتەوە.\nدەرهێنەری ئەنیمەیتۆری ئەڵمانی چارلۆتێ (لۆتێ) ڕاینەر، ڕابەری ستایلێکی جیاوازی ئەنیمەیشن لەلایەن گووگڵەوە لەمساڵدا ڕێزی لێنراو لە ١١٧ـەمین ساڵەی لەدایکبوونیدا یادی کرایەوە.\nئەو لە ٢ی حوزەیرانی ١٨٩٩ لە بەرلین لەدایکبووە، هەروەها هەر لە منداڵییەوە سەرسام بووە بە بوکەڵەی چینی و تەنانەت بوکەڵەی تایبەت بە خۆیشی دروست کردووە. ڕاینەر توانیوویەتی وەک ئەنیمەیتۆر فیلمی سەرنجڕاکێش دروست بکات بە بەکارهێنانی کارتۆنی ڕەش، مقەست و خەیاڵی لەڕادەبەدەری خۆی.\nپاش دەیەیەک، واڵت دیزنی توانی ئەم ستایلە بناسێنێت و کار بکات بۆ بڵاوکردنەوەی. پڕۆسەکەش بە جۆرێک بوو کە دەبوو بۆ هەر جوڵەیەک کارەکتەرەکان دروستبکرێن و دیمەنێکی جوڵاویان پێدروست بکرێت. تەنانەت پاش سەدەیەک هێشتا ئەم خانمە کاریگەری بەسەر هونەرمەندان و ئەنیمەیتەرانەوە لەدەست نەداوە، لە نێویشیاندا ئۆلیڤیا هوینی دروستکەری گووگڵ دوودڵ.\nڕاینەر لە تەمەنی ٨٢ ساڵیدا، لە ١٩ی حوزەیرانی ١٩٨١ کۆچی دوایی کرد.\nAnimation, LotteReinigner, PshtewanKamal,


چى ڕوودەدات کاتێک دەستبەردارى ژەمی بەیانیان دەبیت - Yeane.Org ماڵپەری یانی\nئەو کەسانەى نانى بەیانى ناخۆن پێویستە ئەم زیانانەى بزانن:\n* دەبێتە هۆی کەمبوونەوەى ڕێژەی خۆراک لە لەشدا کە نەخۆشی کەمخوێنی بەدوای خۆیدا دەهێنێت.\n* بەرزبوونەوەى فشارى خوێن کە نەخۆشییەکانى دڵ و ڕەقبوونی خوێنبەرەکان و جەڵتەى مێشکی لێدەکەوێتەوە.\n* قەڵەوى، چونکە بەدرێژایی ڕۆژەکە هەست بە برسێتی دەکەیت و بۆ قەرەبووکردنەوەى نانى بەیانیش پەنا دەبەیتە بەر خواردنى چەور.\n* وێرانکردنى خانەکانى مێشک، چونکە نەخواردنى نانی بەیانى وا دەکات خۆراک نەگات بەو خانانەى خۆراک بە مێشک دەبەخشن و بەوەش تواناى مێشک لاواز دەبێت.\n* پەکخستنی هەڵمژینی پرۆتینەکان لەلایەن لەشەوە، چونکە ڕێژەی شەکر و خۆراک لە لەشدا دادەبەزێت.\n* تێکچوونی میزاج و هەستکردن بە بێ وەزەیی و بێتاقەتی.\n* ئەوانەى نانى بەیانى ناخۆن هەڕەشەی شێرپەنجەیان لەسەرە.